વોશિંગ્ટન- સંયુક્ત રાષ્ટ્રના એક રિપોર્ટ અનુસાર ધરતીનું સુરક્ષા કવચ ઓઝોન પડ એરોસોલ સ્પ્રે અને કૂલન્ટથી થયેલા નુકસાનથી બહાર આવી રહ્યું છે. ઓઝોનનું પડ 1970ના દાયકા બાદ પાતળુ થતું ગયું હતું. વૈજ્ઞાનિકોએ આ જોખમ વિશે જાણકારી આપી અને ઓઝોનને નબળા કરનારા રસાયણોને ધીરે-ધીરે સમગ્ર દુનિયામાંથી નાશ કર્યા. ઈક્વાડોરના ક્કિટોના એક સંમેલનમાં રજૂ કરાયેલા વૈજ્ઞાનિક તારણ મુજબ આનું પરિણામ એ હશે કે 2030 સુધી ઉત્તર ગોળાર્ધ ઉપર ઓઝોનનુ ઉપરી પડ સમગ્રરીતે પૂર્વવ્રત થઈ જશે. એન્ટાર્ટિકા પરનું ઓઝોનનું ગાબડું 2060 સુધી ગાયબ થઈ જવું જોઈએ. દક્ષિણ ગોળાર્ધમાં આ પ્રક્રિયા ધીમી છે અને તેનુ ઓઝોન સ્તર સદીના મધ્ય સુધીમાં સારું થશે.